Pasgrinda

Pasgrinda – kaimas Varėnos rajono savivaldybėje, 8 km į pietryčius nuo Matuizų, Dainavos girioje, Šalčininkų rajono paribyje. Keliai į Voriškes, Kalesninkus, Žagarius. Per Pasgrindos kaimą teka šaltavandenis Pasgrindos upelis (9,7 km ilgio), kuris įteka į Verseką (Merkio upės baseinas). Pasgrindos upė (2,5 km nuo žiočių) patenka į Merkio ichtiologinį draustinį. Draustinyje saugomos upėtakių ir kiršlių nerštavietės.

3 km į pietvakarius nuo Pasgrindos, netoli Kamorūnų kaimo, miškų valdoje įrengta miško poilsiavietė „Dievų parkas“.

Į šiaurę nuo Pasgrindos kaimo yra pilkapynas. Gana lygioje vietoje, retame pušyne, pailgame š. v. – p. r. kryptimi plote, nuo 2 – 4 m. iki 10 – 15 m. atstumu vienas nuo kito išsidėstę 16 pilkapių. Pilkapių sampilai nuo 6 – 7 m. iki 10 m. skersmens ir nuo 0,3 m. iki 0,6 m aukščio, dauguma gerokai sulėkštėję, dalis deformuoti. Prie kelių pilkapių sampilų pastebimi juos juosusių griovių pėdsakai. 1998 m. Pasgrindos pilkapynas paskelbtas kultūros paminklu, 2005 m. jis pripažintas valstybės saugomu paminklu. Už 1,5 km į š.v. nuo Pasgrindos pilkapyno yra Jurgiškių pilkapynas (26 pilkapiai).

 Istorija 
Kaimo vardas Pasgrinda kildinamas nuo Pasgrindos upelio pavadinimo.

XIX a. pab. buvo Pasgrindos kaimas Lydos apskrities Kaniavos valsčiuje, Čepeliūnų apylinkėje, pateko į Kijučių Kaminskių dvaro valdas. Taip pat minima Pasgrindos okolica.

Pagal lenkų valdžios atliktą 1921 m. surašymą kaime gyveno 122 žmonės, iš kurių 120 buvo užrašyti lenkais ir 2 lietuviais.1921 m. Lenkijos gyventojų surašymo duomenys (lenk.) 

 Gyventojai 

Žymūs žmonės
 Natalija Krupavičiūtė (g. 1952 m.), Vilniaus B. Dvariono dešimtmetės muzikos mokyklos mokytoja, chorvedė
miniatiūra|Pasgrindos kaimas (ištrauka iš lenkų okupuoto Vilniaus krašto 1927 m. žemėlapio)

 Šaltiniai 

Kategorija:Varėnos rajono savivaldybės gyvenvietės